ⵜⴰⵡⴰⵔⴳⵉⵜ ⴷ ⵢⵉⵎⵉⴽⴽ (ⵓⵏⴳⴰⵍ)

ⵜⴰⵡⴰⵔⴳⵉⵜ ⴷ ⵢⵉⵎⵉⴽⴽ ⵜⴳⴰ ⵢⴰⵏ ⵓⵏⴳⴰⵍ ⵏ ⵓⵎⴰⵔⴰ ⵎⵓⵃⵎⵎⴰⴷ ⴰⴽⵓⵏⴰⴹ ⵉⵙⴼⴼⵓⵖ ⵜ ⵉⴷ ⴰⵙⴳⴳⵯⴰⵙ 2002, ⵉⴳⴰ ⵢⴰⵏ ⵙⴳ ⵓⵏⴳⴰⵍⵏ ⵍⵍⵉ ⵉⵙⴽⵔⵏ ⴰⴷⵖⴰⵔ ⵏⵏⵙ ⴰⴳⵏⵙⵓ ⵏ ⵜⵙⴽⵍⴰ ⵜⴰⵎⴰⵣⵉⵖⵜ, ⵉⴳⴰ ⵓⵍⴰ ⵢⴰⵏ ⵙⴳ ⵜⵉⵡⵓⵔⵉⵡⵉⵏ ⵉⵎⵓⴼⴰⵢⵏ ⵏ ⵎⴰⵙⵙ ⵎⵓⵃⵎⵎⴰⴷ ⴰⴽⵓⵏⴰⴹ. ⴰⵔ ⵉⵙⴰⵡⴰⵍ ⵅⴼ ⵓⵙⵏⵜⵍ ⵜⴰⴷⵙⵍⴰⵏⵜ ⵏ ⵜⴰⴱⴰⴹⴰ ⵏ ⵍⵎⵅⵣⵏ ⴷ ⵜⵙⵔⵜⵉⵜ ⵏⵏⵙ ⴳ ⵎⴰⴷ ⵉⵣⴷⵉⵏ ⵙ ⵜⵎⴰⴳⵉⵜ ⴷ ⵜⵓⵜⵍⴰⵢⵜ ⴷ ⵓⵙⴳⴷ, ⵉⵙⵏⵜⵉ ⵜⵙⵓⵎⴰⵔ ⵏ ⵓⵏⴳⴰⵍ ⵙⴳ ⴰⵡⵏⵏⵉ ⵏ ⵓⵙⵉⵎⵡⴰⵙ ⵏ ⵟⴰⵍⴱ ⵏ ⵜⵎⵣⴳⵉⴷⴰ  ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ. ⵉⵙⵖⵓⵍ ⵎⴰⵙⵙ ⵍⵃⵙⵏ ⵏⴰⵛⴼ ⵓⵏⴳⴰⵍ ⴰⴷ ⵙ ⵜⵓⵜⵍⴰⵢⵜ ⵜⴰⴼⵔⴰⵏⵙⵉⵙⵜ ⴷⴷⵓ ⵓⵙⵏⵜⵍ (un youyou dans la mosquée), ⵉⵙⴽⵔ ⴳⵉⵙ ⵓⵍⴰ ⵎⴰⵙⵙ ⵃⴰⵙⴰⵏ ⴰⵥⴹⵓⴹ ⵜⴰⵎⵣⴳⵓⵏⵜ ⵜⵜⵓⵔⴰⵔ ⴳ ⵜⵓⴳⵜⵜ ⵏ ⵉⵖⵔⵎⴰⵏⵏ ⴳ ⵜⴳⵍⴷⵉⵜ ⵜⴰⵎⵖⵔⵉⴱⵉⵜ. ⵉⴳⴰ ⵓⵏⴳⴰⵍ ⵏ ⵜⴰⵡⴰⵔⴳⵉⵜ ⴷ ⵉⵎⵉⴽ ⵓⵍⴰ ⵢⴰⵏ ⵙⴳ ⵉⴼⴰⵔⵙⵏ ⵏ ⵜⵣⵍⵖⴰ ⵏ ⵜⵉⵔⵔⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ.
ⵜⴰⵖⴰⵔⵉⴼⵜ
ⵜⴰⵖⴰⵔⵉⴼⵜⵜⴰⵖⴰⵔⵉⴼⵜ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI ⵜⴳⴰ ⵜⵡⵍⴰⴼⵜ ⵏ ⵢⴰⵏ ⵓⵙⵓⵏ ⴰⵎⴰⵣⵉⵖ ⴳ ⵉⴷⵔⴰⵔⵏ ⵏ ⵡⴰⵟⵍⴰⵙ ⵜⵓⵎⵥ ⵜⴰⵡⵍⴰⴼⵜ ⴰⴷ ⵓⴷⵎ ⵏ ⵓⴷⵍⵉⵙ ⴷ ⵜⴰⴷⴰⵡⵜ ⵏⵏⵙ, ⵜⴰⵡⵍⴰⴼⵜ ⵉⴳⴰ ⴱⴰⴱ ⵏⵏⵙ ⵙⴰⵄⵉⴷ ⴰⵡⴱⵔⴰⵢⵎ ⵍⵍⵉ ⵉⴳⴰⵏ ⵢⴰⵏ ⵓⵙⵍⵎⴰⴷ ⵏ ⵜⵎⴰⵙⵙⴰⵏⵉⵏ ⵏ ⵜⵓⴷⵔⵜ ⴷ ⵡⴰⴽⴰⵍ ⵉⴳⴰ ⴰⵏⴰⵥⵓⵕ ⴷ ⵓⵎⵙⵓⵍⴼ ⴰⵎⵖⵔⵉⴱⵉ ⵉⵍⵓⵍ ⵓⵙⴳⴳⵯⴰⵙ ⵏ 1959, ⴰⵔ ⵉⵙⵡⵓⵔⵉ ⴳ ⵓⴳⴰⴷⵉⵔ ⵉⴽⴽⴰ ⵜⵓⴳⵜⵜ ⵏ ⵜⵎⵉⵣⴰⵔ ⴳ ⵍⵎⵖⵔⵉⴱ ⴷ ⴱⵕⵕⴰ ⵏⵏⵙ, ⵉⴷⵔⴰ ⴳ ⵓⴳⴳⴰⵔ ⵏ 60 ⵓⵙⴼⵙⵔ ⴰⴳⵔⴰⵖⵍⴰⵏ.

ⵜⴰⵡⵍⴰⴼⵜ ⴰⴷ ⴰⵔ ⵜⴰⴽⴽⴰ ⵢⴰⵏ ⵓⵏⴰⵎⴽ ⴷ ⵜⵎⵉⵜⴰⵔ ⵅⴼ ⵓⵙⵏⵜⵍ ⵏ ⵓⵏⴳⴰⵍ, ⵉⵙ ⵜⵙⵓⵎⴰⵔ ⵏ ⵜⴰⵍⵍⴰⵙⵜ ⵔⴰⴷ ⵉⵍⵉⵏⵜ ⴳ ⵢⴰⵏ ⵓⵙⵓⵏ. ⴷ ⵎⴰⵢⴰⵏⵏ ⵏⵉⵜ ⴰⵔ ⵏⵥⵕⴰ ⴳ ⵜⵡⵍⴰⴼⵜ ⵢⴰⵏ ⵜⵎⵣⴳⵉⴷⴰ ⴳ ⵜⵓⵥⵓⵎⵜ ⵏ ⵓⵙⵓⵏ ⴷ ⵢⴰⵏ ⵓⵙⴰⵔⴰⴳ ⵜⴰⵎⴰ ⵏⵏⵙ, ⴷ ⴰⵔ ⵏⵥⵕⴰ ⵓⵍⴰ ⵉⴷⵔⴰⵔⵏ ⵙⵓⵜⵍⵏ ⵉ ⵓⵙⵓⵏ, ⵎⴽⵍⵍⵉ ⵍⴰⵏ ⵜⴰⴷⴷⴰⵔⵉⵏ ⵥⵉⵍⵏⵉⵏ ⴰⵔ ⵏⵥⵕⴰ ⴽⵔⴰ ⵏ ⵜⴰⴷⴷⴰⵔⵉⵏ ⵅⵍⴰⵏⵉⵏ, ⵡⵉⴷ ⴰⴽⴽⵯ ⴳⴰⵏ ⵉⴼⵔⵉⵙⵏ ⵏ ⵜⴰⵍⵍⴰⵙⵜ ⵍⵍⵉ ⵉⵍⵍⴰⵏ ⴳ ⵓⵏⴳⴰⵍ.
ⴰⵏⴰⵎⴽ ⵏ ⵜⵡⵍⴰⴼⵜ ⵍⵍⵉ ⵉⵙⴰⵡⴰⵍ ⵅⴼ ⵓⵎⴷⵢⴰ ⵏ ⵓⵙⵓⵏ ⴰⵎⴰⵣⵉⵖ ⵍⵍⵉ ⵉⵃⵟⵟⵓⵏ ⵅⴼ ⵜⵎⵢⵓⵔⵉⵏ ⵜⵉⵣⴰⵢⴽⵓⵜⵉⵏ ⴷ ⵓⵙⵓⴷⵙ ⵏ ⵜⵇⴱⵉⵍⵜ ⵜⴰⵎⴰⵣⵉⵖⵜ ⵓⵎⴳⴰⵍ ⵏ ⵓⵙⴱⵓⵖⵍⵓ ⵍⵍⵉ ⵉⴷⴷⵔ ⴳⵉⵙ ⵓⵎⴰⴹⴰⵍ, ⴰⵙⴱⵓⵖⵍⵓ ⴰⴷ ⵍⵍⵉ ⵉⵙⴽⴰⵔⵏ ⵢⴰⵏ ⵓⵙⵏⴼⵍ ⵅⴼ ⵎⴰⵕⵕⴰ ⵉⵙⵡⵉⵔⵏ ⵓⴷⴷⵉⵙⵏ ⵙⵡⴰ ⴰⵏⴰⵎⵓⵏ, ⵜⵓⵜⵍⴰⵢⵜ ⴷ ⵜⵎⴰⴳⵉⵜ ⵏ ⵓⵙⵓⵏ.
ⵜⵓⵎⴰⵢⵜ ⵏ ⵓⵏⴳⴰⵍ
ⴰⵔ ⵉⵙⴰⵡⵍ ⵓⵏⴳⴰⵍ ⵅⴼ ⵢⴰⵜ ⵜⵇⴱⵉⵍⵜ ⵜⴰⵎⴰⵣⵉⵖⵜ ⴹⴰⵕⵜ ⵏ ⵜⵙⵉⵎⴰⵏⵜ ⵏ ⵍⵎⵖⵔⵉⴱ ⵍⵍⵉ ⵉⴽⴽⵓⵙ ⵜⵙⵔⵜⵉⵜ ⵏ "ⵍⵎⵖⵔⵉⴱ ⵢⴰⴽⴽⴰⵏ ⴷ ⵍⵎⵖⵔⵉⴱ ⵓⵔ ⵢⴰⴽⴽⴰ", ⴷ ⵜⴰⵎⴰⵔⴰ ⵏⵏⴰ ⵖ ⴷⴷⵔⵏ ⵎⵉⴷⴷⵏ ⵏ ⵜⵇⴱⵉⵍⵜ ⴳ ⵎⴰⵕⵕⴰ ⵉⴳⵔⴰⵏ ⵏ ⵜⵓⴷⵔⵜ ⵜⴰⵏⴰⵎⵓⵏⵜ, ⵜⴰⴷⵎⵙⴰⵏⵜ ⴷ ⵜⴰⵙⵔⵜⵉⵜ ⵜⴰⴷⵢⵓⵍⵓⵊⵉⵜ. ⵜⵙⵔⵖ ⴳ ⵉⵎⴰⵏ ⵏⵏⵙⵏ ⵜⵉⴼⴰⵡⵜ ⵏ ⵜⵡⴰⵔⴳⵉⵜ ⵙ ⵢⴰⵏ ⵉⵎⴰⵍ ⵉⴼⵓⵍⴽⵉⵏ, ⵎⴰⵢⴰⵏⵏ ⴰⴷ ⵉⵊⵔⴰⵏ ⵉ ⵙⵉ ⴱⵕⴰⵀⵉⵎ ⵍⵍⵉ ⵉⴳⴰⵏ ⵟⴰⵍⴱ ⵏ ⵜⵎⵣⴳⵉⴷⴰ ⴰⴷⵖⴰⵔ ⵏ ⵡⴰⴽⵓⵛ ⵍⵍⵉ ⵉⴽⴽⴰ ⵜ ⵉⵏⵏ ⴰⵔ ⴳⵉⵙ ⵜⴼⵓⵖⵏ ⵜⵉⴱⵔⴰⵜⵉⵏ ⵏ ⵜⵖⵏⵙⴰ ⴷ ⵜⵏⵣⴱⴰⵢⵜ ⵎⵏⵉⴷ ⵏ ⵓⵙⴷⴷⵓⵔⵢ ⴰⴼⵕⵏⵙⵉⵙ, ⵎⴰⵛ ⴹⴰⵕⴰⵜ ⵏ ⵜⵙⵉⵎⴰⵏⵜ ⵜⵔⵙ ⵜⴰⴱⴰⴹⴰ ⵅⴼ ⵟⴰⵍⴱ ⵙⵉ ⴱⵕⴰⵀⵉⵎ ⴳⴷⵍⵏ ⵓⵙⵎⵔⵙ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ, ⵜⴱⴱⵉ ⵜⵣⴷⴰⵢⵜ ⵍⵍⵉ ⵉⵍⵍⴰⵏ ⵏⴳⵔ ⵎⵉⴷⴷⵏ ⴷ ⵜⵎⵣⴳⵉⴷⴰ, ⵎⴰⵢⴰⴷ ⴰⴷ ⵢⵓⵊⵊⴰⵏ ⵟⴰⵍⴱ ⴱⵕⴰⵀⵉⵎ ⴰⴷ ⵉⴳⵔⴰⵡⵍ ⵅⴼ ⵓⵙⵓⵔⵙ ⴰⵏⵏ, ⵉⵙⵓⵔⵔⵉ ⴷ ⵜⴰⵎⴰⵣⵉⵖⵜ ⵙ ⵜⵎⵣⴳⵉⴷⴰ.ⵜⵉⵖⵔⵉ ⵜⴰⵎⵣⵡⴰⵔⵓⵜ ⵉ ⵓⵏⴳⴰⵍ "ⵜⴰⵡⴰⵔⴳⵉⵜ ⴷ ⵢⵉⵎⵉⴽⴽ,  ⴰⴱⵅⴰⵔ ⵍⵃⵓⵙⴰⵢⵏ, ⴰⵙⵉⵜ ⵜⴰⵡⵉⵣⴰ, ⴰⴱⵔⵉⵍ 2003.
ⴰⵙⴰⵢⵔⴰⵔ ⵏ ⵡⴰⴽⵓⴷ ⴷ ⵓⴷⵖⴰⵔ
ⵖⵎⴽⵍⵍⵉ ⵏⴱⴷⵔ ⴰⵎⴰⵔⴰ ⵏ ⵓⵏⴳⴰⵍ ⴰⵔ ⵉⵜⴰⵍⵙ ⵅⴼ ⵜⵉⵣⵉ ⵏ ⴹⴰⵕⵜ ⵏ ⵜⵙⵉⵎⴰⵏⵜ ⵏ ⵍⵎⵖⵔⵉⴱ, ⵉⵙⵜⵉ ⴰⵙⴰⵢⵔⴰⵔ ⵏ ⵓⵙⵓⵏ ⴰⵎⵖⵔⵉⴱⵉ ⵉⴷⴷⵔⵏ ⴳ ⵉⵎⵅⵓⵎⴱⴰⵔ ⴷ ⵥⵍⵟ ⴷ ⵜⴰⵔⵜⴰⵡⵓⵔⵉ ⴷ ⵜⴰⵔⵓⵙⴳⵎⵉ. ⵉⵙⵎⵔⵙ ⵓⵍⴰ ⵜⵓⴳⵜⵜ ⵏ ⵉⵙⴰⵢⵔⴰⵔⵏ ⴰⴳⵏⵙⵓ ⵏ ⵓⵙⵓⵏ ⴰⵎ:
ⵜⵉⵎⵣⴳⵉⴷⴰ: ⵍⵍⵉ ⵉⴳⴰⵏ ⵜⴰⴷⴷⴰⵔⵜ ⵏ ⵕⴱⴱⵉ ⴷ ⵜⵉⵍⵍⵉ ⴳⵉⵙ ⵜⵣⴷⴰⵢⵜ ⵏⴳⵔ ⵟⴰⵍⴱ ⴷ ⴰⵢⵜ ⵓⵙⵓⵏ ⴷ ⵉⵍⵍⴰ ⴳⵉⵙ ⵢⴰⵏ ⵓⵎⵙⴰⵡⴰⴹ, ⵖⵓⵔⵙ ⵜⵉⵏⴷⵉ ⵜⴰⵢⵎⵎⴰⵏⵜ ⴷⴰⵜ ⵎⴰⴷ ⵜⴳⴷⵍ ⵜⵓⵜⵍⴰⵢⵜ ⵍⵍⵉ ⵎⵢⴰⵔⵏ ⵎⵉⴷⴷⵏ ⵜⴱⴱⵉ ⵜⵣⴷⴰⵢⵜ ⴰⵏⵏ.
ⴰⵙⴰⵢⵙ: ⵉⴳⴰ ⵢⴰⵏ ⵡⴰⵏⵙⴰ ⴷⴰⵔⵙ ⵢⴰⵜ ⵡⴰⵜⵉⴳ ⴰⵅⴰⵜⴰⵔ ⴷⴰⵔ ⵉⵎⴰⵣⵉⵖⵏ, ⴳⵉⵙ ⴰⵖ ⴰ ⵜⵎⵓⵏⵏ, ⴰⵔ ⵎⴹⴰⴽⴰⵕⵏ, ⴰⵔ ⵎⵔⴰⵔⴰⵏ ⵡⴰⵡⴰⵍ ⵅⴼ ⵉⵏⵣⴳⵓⵎⵏ ⴷ ⵉⵙⵏⵜⴰⵍ ⵏⵏⵙⵏ, ⴳⵉⵙ ⴰⵖ ⵙⵏⵎⴰⵍⴰⵏ ⵉⵏⵎⵓⴳⴳⴰⵔⵏ ⴷ ⵜⴼⵓⴳⵍⵉⵡⵉⵏ ⵏ ⵜⵎⴳⵔⴰ ⵏ ⵓⵙⴳⴳⵯⴰⵙ, ⴷ ⴰⵢ ⵏⵏⴰ ⵉⵣⴷ ⵙ ⵓⵙⴰⵢⵙ ⴰⴼⴰⴷ ⴰⴷ ⵜ ⵉⴷ ⵉⵙⵏⴼⵍ ⵏⵉⵖ ⴰ ⵜ ⵉⴷ ⵉⵃⵉⵢⴷ ⵔⴰⴷ ⵜⵙⵎⴰⵜⵜⵉ ⵓⵔⵔⵉⴼ ⴷ ⵜⴳⵔⴰⵡⵍⴰ ⵏ ⵉⵎⴰⵣⵉⵖⵏ, ⴷ ⵎⴰⵢⴰⵏⵏ ⴰⴷ ⵉⵊⵔⴰⵏ ⴳ ⵓⵏⴳⴰⵍ ⵍⵍⵉⵖ ⵉⵔⴰ "ⵍⵇⴰⵢⴷ" ⴷ "ⵓⵎⵖⴰⵔ" ⴰⴷ ⵙⵙⵔⵙⵍⵏ ⵜⵉⵏⵎⵍ ⵉⴳⴳⵉ ⵏ ⵡⴰⵏⵙⴰ ⵏ ⵓⵙⴰⵢⵙ, ⵎⴰⵛ ⵉⵙⴰⵡⵍ ⴰⵣⵔⵓⵔ ⵏ ⵉⴳⵓⵣⵓⵍⵏ (ⴰⵡⵔⵉⴽ ⴰⵏⴱⵔⴰⵣ) ⵏⵜⵜⴰ ⴷ ⴰⵢⵜ ⵓⵙⵓⵏ ⵙ ⵓⵏⵓⴼ ⵏ ⵕⴰⵢ ⴰⵏⵏ, ⴷ ⵏⵏⴰⵏ ⴰⵙⵏ ⴰⵙ ⵜⵜ ⵚⴽⵓⵏ ⴳ ⵎⴰⵏⵉ ⵢⴰⴹⵏⵉⵏ ⵢⴰⴳⵓⴳⵏ ⵅⴼ ⵓⵙⴰⵢⵙ.
ⴰⴳⴰⴷⵉⵔ: ⵉⵖⵔⵎ ⴰⴷⵎⵙⴰⵏ ⴰⵏⴰⵎⵓⵔ ⵉⵜⵜⵢⵓⵙⵙⴰⵏ ⵙ ⵜⵓⴳⵜⵜ ⵏ ⵉⵣⵡⴰⴳⵏ ⵙⵍⴰⵡⵏ ⴰⴽⴽⵯ ⴳ ⵉⵙⴳⴳⵯⴰⵙⵏ ⵏ ⵡⴰⴼⴰⵔ, ⴹⴰⵕⵜ ⵎⴰⴷ ⵜⴽⴽⴰ ⵜⵜ ⵉⵏⵏ ⵜⵎⴷⵉⵏⵜ ⵜⵎⵥⵥⵉ ⴷⵖⵉ ⵜⵎⵇⵇⵓⵔ, ⵜⴳⴰ ⵓⵍⴰ ⵙⴳ ⵉⵖⵔⵎⴰⵏⵏ ⵉⵅⴰⵜⴰⵔⵏ ⵍⵍⵉ ⵉⴽⵜⵓⵔⵏ ⵙ ⵜⵉⵎⵉⵜⴰⵔ ⵏ ⵜⵎⴰⴳⵉⵜ ⵜⴰⵎⴰⵣⵉⵖⵜ.
ⵜⴰⵎⵢⴰⵡⴰⵙⵜ: ⵜⴳⴰ ⵢⴰⵏ ⵓⴷⵖⴰⵔ ⴰⴷⵎⵙⴰⵏ ⴰⵏⴰⵎⵓⵔ ⵜⵙⵎⵔⵙⵜ ⵜⵏⴱⴰⴹⵜ ⴽⵉⴳⴰⵏ ⴳ ⵉⴷⵖⴰⵔⵏ ⴷ ⵜⵙⴳⵉⵡⵉⵏ ⵏ ⵡⴰⵔⴳⴰⵏ.
ⴰⴽⵓⴷ
ⵓⵏⴳⴰⵍ ⴰⴷ ⵓⵔ ⴰⵖ ⵉⴼⴽⵉ ⴰⴽⵓⴷ ⵏ ⵜⵙⵓⵎⴰⵔ ⵙ ⵓⵣⵎⵣ, ⴰⵛⴽⵓ ⴳ ⵜⵉⵣⵡⵉⵔⵉ ⵏ ⵓⵏⴳⴰⵍ ⵜⵉⵙⵓⵎⴰⵔ ⴰⵔ ⵛⵓⴽⴰⵏ ⵢⴰⵏ ⵓⵣⴰⵣⵓ, ⴰⵔ ⵓⴳⵣⵣⵓⵎ ⵡⵉⵙⵙ ⴽⴽⵓⵥ ⵖⵉⵏⵏⴰ ⴰⵖ ⵉⵥⴹⴰⵕ ⴰⵎⵙⵖⵖⵔ ⵏ ⵓⵏⴳⴰⵍ ⴰⴷ ⵉⵙⵙⵏ ⵢⴰⵏ ⵓⵡⵔⵉⴽ "ⴰⵣⵔⵓⵔ ⵏⵉⴳⵓⵣⵓⵍⵏ  ⵏⵏⴰ ⵉⴳⴰⵏ ⵢⴰⵏ ⵓⵡⵔⵉⴽ ⵢⴰⵜⵜⵓⵢ ⵓⵏⴳⴰⵍ ⴰⴷ ⴰⵔ ⵉⵙⴰⵡⴰⵍ ⵡⴰⵍⵍⴰⵙ ⴼⵍⵍⴰⵙ ⵎⴰⵙⴷ ⵉⴳⴰ 
ⵢⴰⵏ ⵓⵏⵣⴱⴰⵢ ⴰⵣⴰⵢⴽⵓ ⵉⴷⴷⵔ ⵜⵏⵣⴱⴰⵢⵜ ⵎⵏⵉⴷ ⵏ ⵓⵙⴷⵓⵔⵔⵉ, ⴷⴰⵔⵙ ⵜⵡⵏⴳⵉⵎⵜ ⵏ ⵜⵉⵍⴻⵍⵍⵉ ⴷ ⴰⵔ ⵉⵙⵡⵏⴳⵉⵎ ⴳ ⵉⵎⴰⵍ ⵉⴼⵓⵍⴽⵉⵏ ⴳ ⵓⴷⵖⴰⵔ ⵏ ⵓⵙⵢⴰⴼⴰ ⵙ ⵓⵣⵡⴰⴳ ⵎⵇⵇⴰⵔ ⵉⵍⵍⴰ ⴳ ⵜⵎⴰⵣⵉⵔⵜ ⵏⵏⵙ ⵎⴰⵢⴰⵏⵏ ⴰⴼ ⵜⵏⴽⵔ ⴳ ⵉⵎⴰⵏ ⵏⵏⵙ ⵜⴰⵡⴰⵔⴳⵉⵜ.
ⵙⴳ ⵎⴰⵢⴰⴷ ⴰⵔ ⴰⵖ ⵉⵎⵎⴰⵍ ⵓⵎⴰⵔⴰ ⵎⴰⵙⴷ ⵉⵕⵥⵕ ⴰⴽⵓⴷ ⵅⴼ ⵓⵎⵣⵔⵓⵢ ⵍⵍⵉⵖ ⵉⴱⴷⵔ ⵜⵉⵙⴽⵜⵉⵢⵉⵏ ⴳ ⵓⵡⵔⵉⴽ ⴰⵣⵔⵓⵔ ⵍⵍⵉ ⵉⵇⵇⵏ ⵙ ⵜⵉⵍⴰⵡⵜ ⵏ ⵖⵉⵍⵍⴰⴷ, ⵜⵉⵍⴰⵡⵜ ⵏ ⵉⵎⴰⵣⵉⵖⵏ ⵍⵍⵉ ⵉⵅⵛⵏ ⴷ ⵉⴽⵜⵓⵔ ⵙ ⵓⵏⴰⵔⵓⵣ ⵏ ⵉⵎⴰⵍ ⵉⴼⵓⵍⴽⵉⵏ ⵢⵓⵙⵙⵉⵏ ⴰⵏⵣⵡⵉ ⵏ ⵓⵙⵏⴼⵍ ⴷ ⵜⵙⵏⵜⴰⵢⵜ ⵏ ⵜⵍⴻⵍⵍⵉ ⴷ ⵓⴽⴽⵉⵙ ⵏ ⵓⵥⵍⵉ ⴷ ⵥⵍⵟ ⴷ ⵜⴰⵎⴰⵔⴰ. ⵙⴳ ⵓⵣⴰⵣⵓ ⵏ ⵡⴰⵍⵍⴰⵙ ⴳ ⵓⵏⴳⴰⵍ ⴰⵔ ⴰⵖ ⵉⵎⵎⴰⵍ ⵓⵎⴰⵔⴰ ⵜⵉⵍⴰⵡⵜ ⵍⵍⵉ ⴷ ⵓⴼⴰⵏ ⴳⵉⵙ ⵉⵎⴰⵣⵉⵖⵏ ⵉⵅⴼⴰⵡⵏ ⵏⵏⵙⵏ, ⴷ ⵎⴰⵅ ⵍⵍⵉⵖ ⵙⵏⵜⵉⵏ ⵜⵖⵏⵙⴰ ⴼ ⵡⴰⴷⴷⴰⴷ ⴰⵏⵏ ⵍⵍⵉ ⵓⵔ ⵉⵃⵍⵉⵏ, ⴷ ⵜⵍⵍⴰ ⵓⵍⴰ ⵢⴰⵜ ⵜⴱⵔⴰⵜ ⵏⴳⵔ ⵉⵣⵔⵉⵔⵉⴳⵏ ⴰⵔ ⵜⵉⵏⵉ ⵎⴰⵙⴷ ⵉⵎⴰⵍ ⵉⵍⵍⴰ ⴳ ⵓⴼⵓⵙ ⵏ ⵉⵎⴰⵣⵉⵖⵏ ⵃⵎⴰ ⴰⴷ ⵙⵏⴼⵍⵏ ⵉⵎⴰⵍ ⵏⵏⵙⵏ ⵙⴳ ⴷⵖⵉ ⴰⴼⴰⴷ ⴰⴷ ⵓⵔ ⴰⴼⵉⵏ ⵢⴰⵏ ⵡⴰⴷⴷⴰⴷ ⵉⵀⵔⵛⵏ ⵓⴳⴳⴰⵔ ⵏ ⵖⵉⴽⴰⵏ ⴰⵛⴽⵓ ⴰⴼⴳⴰⵏ ⴷⴰⵔⵙ ⵢⴰⵏ ⵜⴰⵎⴰⵙⴰⵢⵜ ⵅⴼ ⵉⵎⵓⴳⴳⴰⵏ ⵏⵏⵙⵏ.
ⵜⴱⵔⵉⴷⵜ ⵏ ⵡⴰⵍⵍⴰⵙ
ⴰⵍⵍⴰⵙ ⴳ ⵓⵏⴳⴰⵍ ⵉⵙⵎⵔⵙ ⴳⵉⵙ ⵓⵎⴰⵔⴰ ⵜⵓⴳⵜⵜ ⵏ ⵡⴰⵏⴰⵡⵏ ⵃⵉⵏⵏⴰ ⵉⵙⴽⵔ ⵡⴰⵍⵍⴰⵙ ⵍⵍⵉⵖ ⴰⵔ ⵉⵜⴰⵍⵙ ⵜⵙⵓⵎⴰⵔ ⴳ ⵓⵙⵓⵏ ⵏⵉⵖ ⴰⴽⵓⴷ ⵏⵏⴰ ⵉⵙⴰⵡⴰⵍ ⵅⴼ ⵉⵡⵔⵉⴽⵏ ⵏ ⵓⵏⴳⴰⵍ, ⵃⵉⵏⵏⴰ ⴰⵔ ⵉⵙⵎⵔⴰⵙ ⴰⴹⵕⵉⵚ ⴰⵎⵙⴰⵡⴰⵍ ⵡⴰⴷ ⴰⵔ ⵜ ⵏⵜⴰⴼⴰ ⴳ ⵉⵎⵙⴰⵡⴰⵍⵏ ⵏⴳⵔ ⵉⵡⵔⵉⴽⵏ ⴰⵎ ⵓⵎⵙⴰⵡⴰⵍ ⵏⴳⵔ ⴰⵣⴰⵔⵓⵔ ⴷ ⵙⵉ ⴱⵕⴰⵀⵉⵎ ⴳ ⵜⵙⵏⴰ 33.
ⵉⵡⵔⵉⴽⵏ ⴳ ⵓⵏⴳⴰⵍ 
ⵍⵍⴰⵏ ⵜⵓⴳⵜⵜ ⵏ ⵉⵡⵔⵉⴽⵏ ⴳ ⵓⵏⴳⴰⵍ, ⴽⵓ ⴰⵡⵔⵉⴽ ⴷⴰⵔⵙ ⵢⴰⵜ ⵜⴰⵡⵓⵔⵉ ⵜⵓⵏⵜⴰⵍⵜ ⴷ ⵢⴰⵜ ⵜⵎⴰⵜⴰⵔⵜ ⵜⴰⵢⵎⵎⴰⵏⵜ ⴷ ⵓⵜⵔⵙ ⴳ ⵜⵙⵓⵎⴰⵔ ⵏ ⵡⴰⵍⵍⴰⵙ:ⵜⴰⵡⴰⵔⴳⵉⵜ ⴷ ⵢⵉⵎⵉⴽⴽ, un récit, ⵎⵓⵃⴰⵎⵎⴰⴷ ⴰⵎⴰⵔⵉⵔ, ⵜⴰⵙⵖⵏⵓⵜ ⴰⵙⵉⵏⴰⴳ 12/2017, ⵜⴰⵙⵏⴰ 115-132.
ⴰⵡⵔⵉⴽⴰⵙⴰⵜⵍ ⵜⴰⴳⵯⵎⵎⴰⵏⵉⵜⴰⵏⴰⵎⴽ ⵙⵉ ⴱⵕⴰⵀⵉⵎ ⴰⵙⴳⴷ, ⵟⴰⵍⴱ, ⴰⵎⴰⵣⵉⵖ ⵉⴳⴰ ⵢⴰⵏ ⵓⵡⵔⵉⴽ ⴰⵔ ⵢⴰⴽⴽⴰ ⵜⵡⵍⴰⴼⵜ ⵅⴼ ⵜⵎⴰⵎⴽⵜ ⵏ ⵜⵣⴷⴰⵢⵜ ⵏⴳⵔ ⵉⵎⴰⵣⵉⵖⵏ ⴷ ⵓⵙⴳⴷ(ⵜⵉⵎⵣⴳⵉⴷⴰ), ⴷ ⵜⵙⵏⵜⴰⵢⵜ ⵏ ⵜⵅⵙⴰ ⵏ ⵓⴼⵓⴽⵓ ⵙⴳ ⵉⵡⵜⵜⴰ ⵏ ⵜⵏⴱⴰⴹⵜ ⵍⵍⵉ ⵉⴼⵓⵖⵏ ⵅⴼ ⵜⵣⴷⴰⵢⵜ ⴰⵏⵏ. ⴰⵣⵔⵓⵔ ⵏⵉⴳⵓⵣⴰⵍⵏ  ⴰⵎⴰⵣⵉⵖ ⴰⵡⵔⵉⴽ ⴰⵎⴰⵣⵉⵖ ⴷⴰⵔⵙ ⴰⵍⵏⵉⴼ ⴷ ⵓⵣⵔⴰⴽ ⵎⵏⵉⴷ ⵏ ⵜⵎⴰⴳⵉⵜ ⵏⵏⵙ ⴷ ⵜⵎⴰⵣⵉⵔⵜ ⵏⵏⵙ ⵓⵎⴳⴰⵍ ⵉⴼⵕⵏⵙⵉⵙⵏ ⵏⵉⵖ ⵍⵎⵅⵣⵏ, ⵜⵓⴳⵜⵜ ⵏ ⵜⵙⵓⵎⴰⵔ ⴰⵔ ⵎⴰⵍⴰⵏ ⵎⴰⵢⴰⴷ. ⵉⵟⵟⵓ ⵏ ⴰⵢⵜ ⴱⵍⵍⴰ ⴷ ⵜⴰⵢⴷⵔⵜ  ⵜⴰⵎⵟⵟⵓⵜ ⵜⴰⵎⴰⵣⵉⵖⵜ ⵉⴼⴽⴽⴰ ⵓⵎⴰⵔⴰ ⵢⴰⵏ ⵓⴷⵖⴰⵔ ⴳ ⵓⵏⴳⴰⵍ ⵉ ⵜⵎⵟⵟⵓⵜ ⵜⴰⵎⴰⵣⵉⵖⵜ ⵃⵎⴰ ⴰⴷ ⵉⵙⴱⴰⵢⵏ ⴰⴷⴷⵓⵔ ⵏⵏⵙ ⴰⴳⵏⵙⵓ ⵏ ⵓⵙⵓⵏ ⴷ ⵡⴰⵎⵓⵏ ⴰⵎⴰⵣⵉⵖ. ⵙⴰⵄⵉⴷ ⴱⵓⵢⵀ, ⵙⴰⵄⵉⴷ ⵏ ⵍⴽⵉⴱⵓⴷ, ⵎⵃⵏⴷ ⵏ ⴰⵢⵜ ⵛⴰⵍⴰ, ⵎⴱⴰⵔⴽ ⵏ ⴰⵢⵜ ⵄⴷⴷⵉ, ⵃⵎⵎⵓ ⵏ ⴰⵢⵜ ⵄⵍⵉ, ⴱⵓⵜⴳⵏⵣⴰ ⵉⵎⴰⵣⵉⵖⵏ, ⴰⵢⵜ ⵓⵙⵓⵏ, ⴰⵎⵓⵏ ⴰⵡⵔⵉⴽ ⴰⵎⴰⵣⵉⵖ ⴷⴰⵔⵙ ⴰⵍⵏⵉⴼ ⴷ ⵓⵣⵔⴰⴽ ⵎⵏⵉⴷ ⵏ ⵜⵎⴰⴳⵉⵜ ⵏⵏⵙ ⴷ ⵜⵎⴰⵣⵉⵔⵜ ⵏⵏⵙ ⵓⵎⴳⴰⵍ ⵉⴼⵕⵏⵙⵉⵙⵏ ⵏⵉⵖ ⵍⵎⵅⵣⵏ, ⵜⵓⴳⵜⵜ ⵏ ⵜⵙⵓⵎⴰⵔ ⴰⵔ ⵎⴰⵍⴰⵏ ⵎⴰⵢⴰⴷ. ⴰⴱⴰⵄⵍⵓⵍ (ⴰⵎⵖⴰⵔ ⴰⵎⴰⵣⵉⵖ, ⵜⴰⵏⴱⴰⴹⵜ ⵜⴰⵣⴰⵢⴽⵓⵜ ⴰⵡⵔⵉⴽ ⴰⵎⴰⵣⵉⵖ ⴰⵔ ⵢⴰⴽⴽⴰ ⵜⵡⵍⴰⴼⵜ ⵅⴼ ⵜⴰⴱⴰⴹⴰ ⵜⴰⵣⴰⵢⴽⵓⵜ ⵍⵍⵉ ⵉⴽⴽⴰ ⵜⵜ ⵉⵏⵏ ⴰⴳⵓⵏⵙ ⵏ ⵜⵇⴱⵉⵍⵜ, ⴰⵎⵖⴰⵔ ⵍⵍⵉ ⵉⴽⴽⴰ ⵜ ⵉⵏⵏ ⴰⵔ ⵉⴱⴹⴹⵓ, ⵉⵙⵢⵓⵎⵓⵔ, ⵉⵙⵏⵎⴰⵍ
ⵜⴷⴷⴰ ⴰⵙ ⵜⴰⴱⴰⴹⴰ ⴳ ⵓⵙⵓⴷⵙ ⴰⵎⴰⵢⵏⵓ ⴹⴰⵕⵜ ⵏ ⵜⵙⵉⵎⴰⵏⵜ ⵍⵍⵉ ⵉⵕⵥⴰⵏ ⴰⵣⵔⴼ ⴰⵏⵎⵢⵓⵔ ⴷ ⵓⵙⵏⵎⴰⵍⴰ ⵏ ⵜⵇⴱⵉⵍⵜ. ⵍⵇⴰⵢⴷ  ⵜⴰⴱⴰⴹⴰ ⵏ ⵍⵎⵅⵣⵏⴰⵡⵔⵉⴽ ⴰⵔ ⵉⵎⵎⴰⵍ ⵓⵔⴰⵔ ⵏ ⵜⴱⴰⴹⴰ ⴳ ⵓⵙⵏⴼⵍ ⵍⵍⵉ ⵉⵊⵔⴰⵏ ⴰⴳⵓⵏⵙ ⵏ ⵓⵙⵓⵏ, ⴷ ⵎⴰⵎⵏⴽ ⵙⴰ ⵉⵕⵥⴰ ⴰⵙⵏⵎⴰⵍⴰ ⴰⴷⵎⵙⴰⵏ, ⴰⵏⴰⵎⵓⵏ, ⴷ ⵓⵙⵔⵜⴰⵏ. ⵉⴳⴰ ⵓⵍⴰ ⴰⴳⵎⴰⵎ ⴳ ⵜⴰⵥⵉⵜ ⵍⵍⵉ ⵉⵍⵍⴰⵏ ⵏⴳⵔ ⵜⵎⴰⴳⵉⵜ ⴷ ⵍⵎⵅⵣⵏ.

 ⵉⵎⵔⵙⵉⵜⵏ ⴳ ⵓⵏⴳⴰⵍ 

 ⴰⵙⵢⴰⴼⴰ ⵏ ⵓⵣⵡⴰⴳ ⵏ ⵜⵎⴰⴳⵉⵜ ⵜⴰⵎⴰⵣⵉⵖⵜ ⴳ ⵡⴰⴽⴰⵍ ⵏⵏⵙ ⴹⴰⵕⵜ ⵏ ⵡⴰⴷⴰⵍ ⴼⵍⵍⴰⵙ ⵙⴳ ⵍⵎⵅⵣⵏ.
 ⴰⵎⵓⴽⵔⵉⵙ ⵏ ⵓⵎⵚⴰⵡⴰⴹ ⵏⴳⵔ ⵜⵏⴱⴰⴹⵜ ⴷ ⵉⵏⴰⵎⵓⵔⵏ ⵉⵎⴰⵣⵉⵖⵏ ⵙ ⵓⵙⵎⵔⵙ ⵏ ⵢⴰⵏ ⵜⵓⵜⵍⴰⵢⵜ ⵏⵏⴰ ⵓⵔ ⴰ ⵙⵎⵔⴰⵙⵏ ⵎⵉⴷⴷⵏ ⵏ ⵓⵙⵓⵏ ⴳ ⵜⵓⴷⵔⵜ ⵏⵏⵙⵏ ⵜⴰⴽⵓⵢⴰⵙⵙⵜ ⵉⵔⵏⴰ ⴰⵅⵛⵓⵏ ⵉ ⵡⴰⴷⴷⴰⴷ ⵏⵏⵙⵏ ⵓⴳⴳⴰⵔ.
 ⵜⴰⵡⴰⵔⴳⵉⵜ ⴷ ⵜⵙⵏⵜⴰⵢⵜ ⵏ ⵓⵙⵏⴼⵍ ⴷ ⵓⵙⵓⵔⵔⵉ ⵏ ⵓⴱⵓⵔⵣ ⴷ ⵓⵎⵓⵔⵙ ⵏ ⵉⵎⵣⵡⵓⵔⴰ.
 ⵜⴰⵎⴰⵔⴰ ⴷ ⵜⵃⴳⴰⵔⵜ ⵍⵍⵉⵖ ⵉⴽⴽⴰ ⵜⵜ ⵉⵏⵏ ⴰⵙⴷⵓⵔⵔⵉ ⴰⴼⵕⵏⵙⵉⵙ.
 ⴰⵙⵎⵔⵙ ⵏ ⵓⵙⴳⴷ ⴳ ⵜⵙⵔⵜⵉⵜ ⵏ ⴰⵙⵄⵔⴱ ⵏ ⵉⵎⴰⵣⵉⵖⵏ
 ⴰⵙⵢⴰⴼⴰ ⵙ ⵜⴰⵙⵇⵙⴰⵢⵜ ⵜⴰⵎⴰⵣⵉⵖⵜ ⴷ ⵓⵎⵏⵣⴰⵖ ⵅⴼ ⵜⵎⴰⴳⵉⵜ ⵜⴰⵎⴰⵣⵉⵖⵜ.
ⴰⵎⴰⵔⴰ
ⵎⵓⵃⵎⵎⴰⴷ ⴰⴽⵓⵏⴰⴹ (ⵙ ⵜⵄⵕⴰⴱⵜ: محمد أكوناض) ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ 1950 ⴳ ⵓⵙⵓⵏ ⵏ ⵜⵉⵖⵉⵔⵏ ⵜⴰⵎⴰ ⵏ ⵜⵎⴰⵏⴰⵔ ⴳ ⵜⵡⵙⵉⵜ ⵏ ⵉⵃⴰⵃⴰⵏ, ⵢⴰⵜ ⵙⴳ ⵜⵡⵙⵉⵜⵉⵏ ⵜⵉⵎⵇⵔⴰⵏⵉⵏ ⵏ ⵙⵓⵙ, ⵜⵍⵍⴰ ⴳⵔ ⵓⴳⴰⴷⵉⵔ ⴷ ⵎⵓⴳⴰⴷⵓⵔ ⴳ ⵜⵎⵏⴰⴹⵜ ⵏ ⵙⵓⵙ ⵎⴰⵙⵙⵜ(ⵜⴰⴼⵕⴰⵏⵚⵉⵚⵜ) ⵎⵓⵃⵎⵎⴰⴷ ⴰⴽⵓⵏⴰⴹ ⴳ ⵓⵙⵉⵜ ⵏ ⴰⵎⴰⵣⵉⵖ ⵏⵢⵓⵣ, ⵉⵜⵜⵓⴽⵛⵉⵎ ⴳ 17/02/2022.. ⵏⵜⵜⴰ ⴷ ⵢⵉⵊⵊ ⵙⴳ ⵉⵎⵖⵏⴰⵙⵏ ⵉⵎⴰⵣⵉⵖⵏ ⵉⵎⵇⵔⴰⵏⵏ, ⵢⵓⵙⵉ ⴰⵏⵣⴳⵓⵎ ⵏ ⵜⵎⴰⵣⵉⵖⵜ ⴳ ⵎⵏⵏⴰⵡ ⵏ ⵉⴳⵔⴰⵏ ⵙⴳ ⵣⵉⴽⴽ, ⵢⵓⵔⴰ ⵎⵏⵏⴰⵡ ⵏ ⵉⴷⵍⵉⵙⵏ ⵙ ⵜⵎⴰⵣⵉⵖⵜ, ⵉⵙⵡⵡⵓⵔⵉ ⴰⵡⴷ ⴳ ⵉⴳⵔ ⵏ ⵓⵏⵙⵙⵖⵎⵙ ⵙⴳ ⵓⵙⴳⴳⵯⴰⵙ ⵏ 1993(ⵜⴰⵄⵕⴰⴱⵜ) محمد أكوناض و الإعلام السمعي ⴳ ⵓⵙⵉⵜ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⵉⵜⵜⵓⴽⵛⵉⵎ ⴳ 17/02/2022.. ⵉⵙⵙⵖⵔⴰ ⵜⵓⵜⵍⴰⵢⵜ ⵜⴰⵄⵕⴰⴱⵜ ⴳ ⵢⴰⵏ ⵓⵙⵉⵏⴰⵏ ⴳ ⵓⴳⴰⴷⵉⵔ, ⵉⴳ ⵢⴰⵏ ⴳ ⵉⴳⵎⴰⵎⵏ ⵓⵔⵎⵉⴷⵏ ⴳ ⵎⵏⵏⴰⵡⵜ ⵏ ⵜⵎⵙⵎⵓⵏⵉⵏ ⴰⵎ ⵜⵎⴰⴳⵔⴰⵡⵜ ⵜⴰⵎⴰⵢⵏⵓⵜ, ⴰⵢⵢⴰⵡ ⵏ ⵓⴳⴰⴷⵉⵔ, ⵜⴰⵙⴷⴰⵡⵉⵜ ⵏ ⵓⵏⴱⴷⵓ (ⴰⴳⴰⴷⵉⵔ), ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⴷ ⵜⵉⵢⵢⴰⴹ(ⵜⴰⴼⵕⴰⵏⵚⵉⵚⵜ) ⵎⵓⵃⵎⵎⴰⴷ ⴰⴽⵓⵏⴰⴹ ⴳ ⵓⵙⵉⵜ ⵏ EverybodyWiki Bios & Wiki, ⵉⵜⵜⵓⴽⵛⵉⵎ ⴳ 17/02/2022.. ⵢⵓⵎⵥ ⵜⴰⵙⵎⵖⵓⵔⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵓⵙⵓⵖⵍ ⴰⵙⴳⴳⵯⴰⵙ ⵏ 2006.

 ⵥⵕ ⵓⴳⴳⴰⵔ 

 ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ
 ⵍⵃⵙⵏ ⵣⴰⵀⵓⵔ
 ⴼⴰⴹⵎⴰ ⴼⴰⵔⵔⴰⵙ
 ⵜⴰⵡⴰⵔⴳⵉⵜ ⴷ ⵢⵉⵎⵉⴽⴽ

ⵉⵙⴰⵖⵓⵍⵏ
ⴰⵙⵎⵉⵍ:ⵜⴰⵙⴽⵍⴰ ⵜⴰⵎⵖⵔⵉⴱⵉⵢⵜ
ⴰⵙⵎⵉⵍ:ⵜⴰⵙⴽⵍⴰ ⵜⴰⵎⴰⵣⵉⵖⵜ
ⴰⵙⵎⵉⵍ:ⵜⴰⵙⴽⵍⴰ
ⴰⵙⵎⵉⵍ:ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ
ⴰⵙⵎⵉⵍ:ⴰⴷⵍⵉⵙ ⴰⵎⴰⵣⵉⵖ